Home -- Aymara -- Perform a PLAY -- 136 (First aid 4)
136. Nayrakat yanapanaca 4
(callen autonac sarnakiri)
Niño: “Quimsïri jacañ apnakañ Escuela: ‘Nayrakat yanapanaca’.”
¿Mä cutisa hospital uñjtati jan doctoranacani jan emfermeranacani?
Äll uqhamaw mä cutejj pasatayna. Chekpachanjja janiw mä hospitaljamäcataynati, jan ucasti mä ankan piscinjama. Pusi salonanac machonanacani piscinanacaroja muytäna mä salonaraquiwa pä piscinarojj jaljaraquïna.
Walja usutanacaw ucancapjjäna. Janiw cuna médicos yanapcänti. Janiraquiw cuna kollt’awsa catokapcänti. Ni ambulancias emergenciatac utjcänti.
Take usutanacajja uca um uñch’uquipjjäna. Mä angelaw cuna ratus um unjtayän sapjjänwa. Qhititejj nayrakat umar mantänjja, kollatänwa. Takeniw kollatän munapjjäna. Mä suchujja ucataquiw ucancäna. Uca umatjja kollatäñ suyana.
Hombre: “Um uñch’uquiñajjäpiniwa. ¡Qhayajj – umajj unjtiwa! Nayrakataw puriñajja (aykoña). Wastat khepararactwa. Janiw cuna pachas nayrt’cäti.”
Jan chamani iquiñaparuw winctjjatayna. 38 maranacawa uca yanapapa suyatayna. Mä urujja mä visit catokatayna.
Jesús: “¿Kollatäñt munta?”
Hombre: “Jïs, ucampis janiw umar puriñataqui cuna yanapas utjquiti. Sapa cutiw sart ucjajja, yakhaw nayrakat pürji.”
Jesús: “Sartasim, iquiñam apthapisim ucat sarjjam.”
Uca jakejj sayt’ataynawa uca rat pachaw kollatäna. Kollt’ata jan jeringampi, ni ch’okañampisa. ¡38 maratjja k’ala kollatapinijjänwa! ¿Mayninacajj jupampejj cusisipjjpachäniti?
Fariseo: “¿Camachtasa? Jichhurojj sabadowa. Samañ urunjja janiw iquiñajj apnakañati.”
Hombre: “Qhititï kollquitu ucajja situwa: Iquiñam apjarusim ucat sarjam.”
Fariseo: “¿Qhitïns uca jakejja?”
Hombre: “Janiw yatcti. Janiw juc’amp üñjjti.”
¿Qhitins yat-tatï? Chekaniniw Tatit Jesusänwa. Jupaw juc’amp sum kollañ yatejja. Janiw janchi usunacacjja, jan ucasti ajay usunaca. Juparojj walpin kollañas khespiyañas gusti.
Cunapachatejj kollatar üñjjataynajja, mä jach’a consej churatayna:
Jesús: “C’umaräjjtawa. Jan juc’amp jan walinacjj lurjjamti, ucat jan juc’amp usuñat sipansa jutjjañapataqui.”
Amuyiristwa cuns sañs Jesusajj munäna ucjja. ¿Jumast uqhamaraquï?
Uñstirinaca: Parliri, hombre, Jesús, fariseo, niño
© Copyright: CEF Germany
eng_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn spa_Latn eng_Latn